ICC เตรียมซื้อบิ๊กล็อตหุ้น SCG เพิ่ม 7.5 ล้านหุ้น ภายในเดือนนี้
ICC เตรียมซื้อบิ๊กล็อตหุ้น SCG เพิ่ม 7.5 ล้านหุ้น ที่ราคา 4.88 บาท รวมถือหุ้นเพิ่มเป็น 11.30% จากเดิม 10.52% โดยจะดำเนินการซื้อภายในเดือนนี้ อนึ่งราคาหุ้น SCG ปิดตลาดเมื่อวันที่ 9 ธ.ค.59 อยู่ที่ 4.78 บาท
13 ธ.ค. 2559

ICC ลุยซื้อบิ๊กล็อตหุ้น SCG เพิ่ม 7.5 ล้านหุ้น ที่ราคา 4.88 บาท รวมถือหุ้นเพิ่มเป็น 11.30% จากเดิม 10.52% โดยจะดำเนินการภายในเดือนนี้ 
บริษัท ไอ.ซี.ซี.อินเตอร์เนชั่นแนล จำกัด (มหาชน) หรือ ICC ระบุว่า ที่ประชุมคณะกรรมการบริษัทเมื่อวันศุกร์ เห็นชอบให้บริษัทซื้อหุ้นบริษัท สหโคเจน (ชลบุรี) จำกัด (มหาชน) หรือ SCG จากบริษัท แชมป์เอช จำกัด โดยซื้อผ่านตลาดหลักทรัพย์แห่งประเทศไทย ในรูปแบบการซื้อขายรายใหญ่ (Big Lot) จำนวน 7.5 ล้านหุ้น วงเงินไม่เกิน 37 ล้านบาท ที่ราคาเฉลี่ยหุ้นละประมาณ 4.88 บาท ซึ่งเป็นราคาปิด ณ วันที่ 25 พ.ย.59 โดยจะดำเนินการภายในเดือนธ.ค.นี้
ทั้งนี้ การทำรายการดังกล่าวเข้าข่ายรายการที่เกี่ยวโยงกัน เนื่องจากผู้ซื้อและผู้ขาย มีบริษัท สหพัฒนาอินเตอร์ โฮลดิ้ง จำกัด (มหาชน) หรือ SPI เป็นผู้ถือหุ้นรายใหญ่ โดย SPI ถือหุ้นใน ICC จำนวน 22.49% และถือหุ้นในบริษัท แชมป์เอช จำกัด จำนวน 22.50%
โดยภายหลังการเข้าซื้อหุ้นใน SCG ของ ICC ครั้งนี้ จะทำให้ ICC ถือหุ้นใน SCG เพิ่มเป็น 11.30% จากเดิมที่ 10.52% ซึ่งการเข้าลงทุนจะช่วยเพิ่มสัดส่วนการลงทุน เนื่องจากเป็นบริษัทที่มีฐานะมั่นคง มีผลประกอบการที่ดี และจะได้รับผลตอบแทนในรูปของเงินปันผล
อนึ่งราคาหุ้น SCG ปิดตลาดล่าสุด เมื่อวันที่ 9 ธ.ค.59 อยู่ที่ 4.78 บาท